
**Seria1,** **Varianta 1**

1. Adaugă în imagine elementele de mai jos şi coloreaz-o respectând cerinţele.



Realizează astfel un desen cât mai creativ care să surprindă momente dintr-un spectacol de circ.

*Clownul Toto se pregăteşte pentru un nou spectacol dedicat copiilor de clasa a IV a ce vor merge la circ în Săptămâna „Şcoala Altfel”. Toto va îmbrăca un costum format din:*

*pantaloni roşii cu petice albastre, perucă portocalie, papuci verzi, o mânecă de la bluză mov şi una galbenă, bretele albastre, bluză albă şi pălărie colorată de sus în jos astfel: albastru, galben, roşu.*

* *Colorează costumul lui Toto cum e descris mai sus (3 puncte) şi adaugă*:
  + 3 baloane în mâna stângă a lui Toto, in formă de inimă, de culori diferite 10 puncte
  + **3** portocale in mâna dreaptă, una deasupra celeilalte, ca la jonglerii 5 puncte
  + o carte de joc in stânga lui Toto (As de romb) 10 puncte
* *Semnează desenul* cu numele tău în colţul din dreapta jos 2 puncte
* *Completează desenul cu alte elemente specifice unui spectacol de circ*

Pentru impresia artistică şi creativitate se acordă 10 puncte

**40 puncte**

1. Maximizează fereastra din bara de task-uri care conţine fişierul **moisil\_1\_1.docx** şi completează în acest fişier rezultatele pentru următoarele cerinţe: **50 puncte**

**1.** Anul 2013 are proprietatea că numărul format din primele două cifre este de cinci ori mai mare decât suma celor două cifre rămase. Care este următorul an ce îndeplineşte aceeaşi condiţie? **5 puncte**

R: ............................

**2.** Un vecin al unui vecin al numărului 2019 este vecin al unui vecin al numărului 2015. Despre ce număr e vorba? **5 puncte**

R: ............................

**3.** Pe o tablă sunt scrise numerele 1, 2, 3, ..., 100. Teo şi Diana şterg, pe rând, numerele de pe tablă după următoarea regulă: întâi, Teo şterge numerele de pe poziţiile impare, apoi Diana şterge numerele de pe poziţiile pare din şirul rămas. În continuare, Teo şterge numerele de pe poziţiile impare din noul şir şi aşa mai departe. Care este ultimul număr rămas pe tablă? **10 puncte**

R: ............................

**4.** 7 copii umflă 7 baloane în 7 minute. Câţi copii umflă 30 baloane în 21 minute? **10 puncte**

R: ............................

**5**. Avem un cântar cu afişaj şi 10 cutii, identice ca aspect, a câte 20 de bomboane. În 9 dintre cutii, fiecare bomboană cântăreşte 10 g, iar într-o cutie fiecare bomboană cântăreşte 11g. Se ştie că se poate determina printr-o singură cântărire care este cutia cu bomboanele mai grele. Ce valoare afişează cântarul dacă bomboanele mai grele sunt în cutia a şaptea? **15 puncte**

R: ............................

**6.** Găsiţi cel mai mare număr natural de patru cifre, care îndeplineşte simultan condiţiile: **5 puncte**

a) suma cifrelor este mai mică sau egală cu 20;

b) cifrele descresc din 2 în 2.

R: ............................

**Soluţii**  **Seria1,** **Varianta 1**

|  |  |  |
| --- | --- | --- |
| **Problema** | **Răspuns corect** | **Explicații** |
| **1** | 2022 | Următorul an cu aceeași proprietate este 2022 |
| **2** | 2017 | 2015 2016  **2017** 2018 2019 |
| **3** | 86 | Teo șterge numerele de pe pozitii impare și rămân 50 de numere: 2, 4, 6, ..., 100  Diana șterge numerele de pe pozitii pare și rămân 25 de numere: 2, 6, 10, ..., 98  Teo șterge numerele de pe pozitii impare și rămân 12 de numere:6, 14, 22, ...,94  Diana șterge numerele de pe pozitii pare și rămân 6 numere: 6, 22,38, ..., 86  Teo șterge numerele de pe pozitii impare și rămân 3 numere: 22, 54, 86  Diana șterge numerele de pe pozitii pare, deci îl șterge pe 54 și rămâne 22 și 86  Teo șterge numerele de pe pozitii impare, deci îl șterge pe 22 și rămâne 86 |
| **4** | 10 copii |  |
| **5** | 550+7=**557g**  10\*(1+2+3+4+5  +6+7+8+9+10)=10\*10\*11/2  =550 g gramaj standard | Se așează în ordine cutiile și se scot: din prima cutie 1 bomboană, din a doua cutie 2 bomboane, ș.a.m.d. Diferența dintre gramajul afișat și gramajul pe care l-ar fi avut bomboanele dacă toate ar fi cântărit 10 g, ne indică numărul cutiei cu bomboanele mai grele. Dacă avem 1 g în plus, am luat din cutia 1 ..... dacă avem 9 g în plus, am luat din cutia 9 |
| **6** | 8642 |  |